Na predavanju ćemo predstaviti slijedeće podmjere:

1. **4.1.1. Restrukturiranje, modernizacija i povećanje konkurentnosti poljoprivrednih gospodarstava; 4.1.2. Povećanje okolišne učinkovitosti**

**Korisnici:** obiteljska poljoprivredna gospodarstva, obrti, zadruge,

trgovačka društva, proizvođačke grupe i organizacije.

**Ekonomska veličina:** min. 6.000 € (sektor voća, povrća i cvijeća), min. 8.000 eur (ostali sektori)

 Vinogradari i pčelari ne mogu ostvariti pravo na potporu ukoliko su ista ulaganja propisana Nacionalnim programom pomoći sektoru vina i Nacionalnim pčelarskim programom.

**Potpora:**

* min. 5.000 €/projekt
* max. 10.000 €/projekt

**Prihvatljiva ulaganja:**

* ulaganje u izgradnju i/ili rekonstrukciju i/ili opremanje objekata za životinje, uključujući objekte, izgradnja/rekonstrukcija vanjske i unutarnje infrastrukture u sklopu poljoprivrednog gospodarstva
* ulaganje u izgradnju i/ili rekonstrukciju i/ili opremanje zatvorenih/zaštićenih prostora i objekata za uzgoj jednogodišnjih i višegodišnjih usjeva, sadnog materijala, cvijeća i gljiva sa pripadajućom opremom i infrastrukturom
* ulaganje u kupnju poljoprivredne mehanizacije, strojeva i opreme za primarnu proizvodnju i gospodarskih vozila
* ulaganje u izgradnju i/ili rekonstrukciju i/ili opremanje objekata za skladištenje, hlađenje, čišćenje, sušenje, sortiranje i pakiranje proizvoda iz primarne poljoprivredne proizvodnje sa pripadajućom opremom i infrastrukturom,
* ulaganja u sustave za zaštitu od padalina i štetočina sa pripadajućom opremom i infrastrukturom
* ulaganja u podizanje novih i/ili restrukturiranje postojećih višegodišnjih nasada,
* ulaganja u izgradnju, obnovu i/ili opremanje sustava (infrastruktura) za

 navodnjavanje na poljoprivrednom gospodarstvu,

* ulaganja u izgradnju i/ili rekonstrukciju i/ili opremanje postrojenja za proizvodnju energije iz obnovljivih izvora za vlastite potrebe na gospodarstvu sa pripadajućom opremom i infrastrukturom,
* ulaganje u izgradnju i/ili rekonstrukciju objekata i opreme za prijem, obradu i skladištenje sirovina za proizvodnju energije iz nusprodukata iz proizvodnje, otpada, ostataka i ostalog biootpada s farmi i poljoprivrednih postrojenja te
* ulaganje u izgradnju i/ili rekonstrukciju objekata i opreme za obradu, skladištenje, transport i primjenu izlaznih supstrata za organsku gnojidbu na poljoprivrednim površinama
* ulaganje u kupnju i/ili izgradnju i/ili rekonstrukciju skladišnih kapaciteta za stajski gnoj/gnojovku/digestate uključujući opremu za rukovanje i korištenje stajskog gnoja/gnojovke/digestata
* ulaganje u uređenje i poboljšanje poljoprivrednog zemljišta kao dio projekta,
* ulaganje u kupnju zemljišta i objekata radi realizacije projekta, do 10 % vrijednosti ukupno prihvatljivih troškova projekta uz mogućnost kupnje prije prijave na natječaj ali ne prije 01.01.2014.godine.
1. **4.2.1. Povećanje dodane vrijednosti poljoprivrednim proizvodima; 4.2.2. Korištenje obnovljivih izvora energije**

**Korisnici:**

OPG, obrti, zadruge

Vinari i pčelari ne mogu ostvariti pravo na potporu ukoliko su ista ulaganja propisana

Nacionalnim programom pomoći sektoru vina i Nacionalnim pčelarskim programom

**Potpora**

* 10.000 €/projekt

**Prihvatljiva ulaganja:**

* ulaganje u izgradnju i/ili rekonstrukciju i/ili opremanje objekata za preradu voća, povrća, grožđa (osim za vino), aromatičnog i ljekovitog bilja i gljiva s pripadajućom unutarnjom i vanjskom infrastrukturom uključujući preradu ostataka iz proizvodnje,
* ulaganje u izgradnju i/ili rekonstrukciju i /ili opremanje klaonica, rasjekaonica, hladnjača, objekata za preradu mesa i jaja s pripadajućom unutarnjom i vanjskom infrastrukturom,
* ulaganje u izgradnju i/ili rekonstrukciju i/ili opremanje objekata za preradu meda s pripadajućom unutarnjom i vanjskom infrastrukturom,
* ulaganje u kupnju mehanizacije, gospodarskih vozila, strojeva i opreme (uključujući tehnološku i informatičku opremu) za preradu, pakiranje, etiketiranje skladištenje, manipulaciju.
* ulaganje u izgradnju ili rekonstrukciju i/ili opremanje objekata za preradu maslina, komine masline s pripadajućom unutarnjom i vanjskom infrastrukturom te trženje maslinovog ulja,
* ulaganje u izgradnju i/ili rekonstrukciju i/ili opremanje objekata za preradu žitarica i uljarica s pripadajućom unutarnjom i vanjskom infrastrukturom,
* ulaganje u izgradnju i/ili rekonstrukciju i/ili opremanje objekata za preradu žitarica i uljarica s pripadajućom unutarnjom i vanjskom infrastrukturom,
* ulaganje u postrojenja za proizvodnju energije iz obnovljivih izvora (izgradnja i oprema) za potrebe proizvodnog procesa na poljoprivrednom gospodarstvu s pripadajućom infrastrukturom,
* ulaganje u laboratorij i laboratorijsku opremu za potrebe analize proizvoda,
* ulaganja u prilagodbu novouvedenim standardima,
* ulaganje u razminiranje zemljišta kao dio projekta,
* ulaganje u kupnju zemljišta i objekata radi realizacije projekta do 10 % vrijednosti ukupno prihvatljivih troškova projekta uz mogućnost kupnje prije prijave na natječaj, ali ne prije 01.01.2014. godine.
1. **4.4.1. Neproizvodna ulaganja vezana za očuvanje okoliša**

**Korisnici:** OPG, obrti, zadruge, trgovačka društva, javne ustanove, civilne udruge koje se bave zaštitom i promicanjem kulturnih vrijednosti i zaštite okoliša

**Potpora:**

* min. 600 € po projektu, max. 1.000 € po projektu, intenzitet potpore do 100% prihvatljivih troškova

**Ulaganja:**

* ulaganje u uklanjanje invazivnih stranih vrsta na poljoprivrednom zemljištu,
* ulaganje u nabavu električnog pastira sa pripadajućom opremom i autohtonog pastirskog psa (tornjak),
* ulaganje u obnovu staništa važnih za očuvanje bioraznolikosti na poljoprivrednom zemljištu koje nije održavano sukladno dobroj poljoprivrednoj praksi s obzirom na vrstu uporabe,
* ulaganje u obnovu zapuštenih lokvi za napajanje stoke
* ulaganje u razminiranje zemljišta.
* ulaganje u izgradnju terasa
1. **6.3.1. Potpora razvoju malih poljoprivrednih gospodarstava**

**Korisnici:** mala poljoprivredna gospodarstva

**Ekonomska veličina:** 2.000-7.999 €

**Prihvatljiva ulaganja:**

* troškovi ulaganja iz poslovnog plana (materijalna imovina, stoka, poljoprivredno zemljište, strojevi, oprema i sl.)

**Potpora:**

* do 100% od prihvatljivih troškova
* Isplata se vrši u 2 rate (50/50)
* maksimalna vrijednost javne potpore po korisniku iznosi 15.000 €

**Uvjeti prihvatljivosti:**

* početak realizacija poslovnog plana u roku od 9 mjeseci od datuma donošenja Odluke o dodjeli potpore
* na kraju realizacije programa korisnik mora dokazati da je njegovo poljoprivredno gospodarstvo povećalo razred ekonomske veličine
1. **6.4.1. Ulaganja u razvoj nepoljoprivrednih djelatnosti u ruralnim područjima**

**Korisnici:** mikro i mali gospodarski subjekti koje se bave nepoljoprivrednom djelatnošću osnovani kao OPG-i, obrti, trgovačka društva ili zadruge

**Prihvatljiva ulaganja:**

* ulaganja u turizam na ruralnom području, preradu i trženje proizvoda, tradicijske obrte, izradu suvenira
* ulaganja u obnovljive izvore energije,
* pružanje usluga u ruralnim područjima, poljoprivredi i šumarstvu (IT centri, radionice za popravak poljoprivrednih i šumarskih strojeva, dječji vrtići, igraonica za djecu, sportsko-rekreativni centri za mlade i odrasle, veterinarske usluge, pružanje usluga opskrbe stanovništva ruralnih područja, usluga skrbi za starije i nemoćne osobe …)

**Potpora:**

* do 70% od prihvatljivih troškova
* min vrijednost javne potpore po investiciji iznosi 3.500 €
* max vrijednost javne potpore po korisniku iznosi 10.000 €

**Uvjeti prihvatljivosti:**

* ulaganju u OIE s kapacitetom proizvodnje koja prelazi godišnju potrošnju korisnika, primjenjuju se pravila državne potpore